Det ideelle er å vaske båten grundig med ferskvann etter hver tur, spesielt hvis du ror i saltvann eller forurenset vann. Bruk gjerne naturlig grønnsåpe eller liknende. Tørk godt over alle deler av metall, og ikke glem årer. Husk å åpne luken og dreneringspluggen akter, slik at båten får tørket opp.
Det er normalt med noe vann/fuktighet inni skroget da ikke alle gjennomføringer er helt tette. Enkelte deler på båten er slitedeler, og vil komme til å måtte bli byttet ut etter hvert. Dette kan være hjulene på sleiden/setet, skinner, fotstropper eller finne.
Kontakt forhandler, så skaffer vi deler! Mange ønsker å bruke litt ekstra tid på å shine opp båten fra tid til annen. Bruk gjerne båtpolish av god kvalitet, samtidig som du velger et miljøvennlig produkt.